Aarhuus Stifts-Tidende, 1800-10-11
Slutningen af Peder Michelsens Vita og Fata Der lod han sig hverve til preusisk Tieneste, og blev ansat som Musketeer ved Prinds FerdinantsRegiment, der garnisonerede i Neu=Ruppin. Ved dette Regiment stod han omtrent 2 et halv Aar, da han omsider blev røbet af en fra Kiøbenhavns Fæstning friegiven Slave, navnlig Schneider, som kiendte ham. Han blev da, som uærlig, sendt til Spandau paa Livstid. Der var han omtrent 1 et halv Aar, da han omsider fik Leilighed til, i Selskab med 8 andre Fanger, at brække ud. Med disse gik han til Strelitz, hvor han forlod dem, og gik alene til Lübeck. Der opholdte han sig omtrent 8 Dage, og besluttede da at reise igien til Siælland, hvortil han kom med et Skib. Han søgte da at faae Tieneste i Kiøbenhavn, men saadant slog ham feil. Han gik da ud i Landet og begik Jndbrud og Tyverie paa Ringsted Kloster og i Slaglille Præstegaard. En Dags Tid efter blev han greben, og under Navn af Lars Olsen, indsat i Sorøe Arrest. Der sad han i 3 Dage da han brød ud derfra, begik atter Jndbrud hos en Gaardmand i Grøfte Bye, og siden paa Landeveien til Kiøbenhavn betiente han sig af Mørket til at bestiele Bønderne, som droge til Torv, naar disse, ved Roeskilde eller Veiermølle Kroerne, forlod deres Vogne. Omtrent en Maanedstid efter blev han greben i de saa kaldede 3 Hjorter paa Vestergade i Kiøbenhavn, hvor han igien vilde øve Tyverie, med at stiele Flesk af en Vogn; han blev da indsat i Politie Arresten paa Charlottenborg, og derefter, i Følge Kongelig Resolution, af 13de Januarii 1797, som den der allerede var belagt med høieste Tyvs Straf, igien afleveret til Kiøbenhavns Fæstning under nøieste Bevogtning. Jmidlertid søgte han paa nye Leilighed til at gaae bort, hvilket og lykkedes ham en Dag, da han var paa Arbeid ved Volden. Han gik da strax ud i Siælland og begi Jndbrud og Tyverie, Natten imellem den 15de og 16de August s. A., i Himmelef Præstegaard ved Roeskilde, og blev siden paagreben i Kiøbenhavn, samt afleveret til vedkommende Jurisdiction, hvor Action imod ham blev befalet; men, da Omstændighederne vare de samme, som forrige Gang, blev han, efter Kongelig Resolution, af 11te Octbr. 1797, atter indsat i Fæstningen under strængeste Bevogtning paa Livstid. Saaledes var han omtrent i 2 Aar i Kiøbenhavns Fæstning, indtil den 20de Septbr. 1798, da han undveeg, men blev strax paagreben og igien indsat i Slaveriet, hvor han da forblev indtil den 20de Maii sidstleden, da han derfra blev afleveret til Kronborg Fæstning. Der var han blot 32 4 Dage, da han en Dag sneeg sig bort fra Gevaldigeren i Byen, og løb ud i en nærliggende Skov hvor han slog Jernet af sig. Han opholdt sig derefter deels i Kiøbenhavn, deels paa Landet, indtil den 14de Julii sidstleden, da han blev paagreben i Kiøbenhavn. I dette Mellemrum begik han adskillige Jndbrud og Tyverier paa Landet, hvilket alt han efter sin Anholdelse tilstod. Under denne Sag Behandling saae han Leilighed til, Natten imellem den 17de og 18de Septbr. sidst at brække ud at Politie=Arresten, og søgte Udgang ved at opbrække Gulvet og undergrave Jorden af en Kielder, hvorfra er Opgang til Sideporten paa Charlottenborg. Fra denne Port er han gaaen over til Politiekammeret, og der gaaen ind igiennem et Vindue, efterat have slaget en Rude itu. Han har da atter begaaet Tyverie, ved at borttage endeel Penge, Guld og Sølv, m. m., henhørende til forskjellige ved Politieretten beroende Sager, saavelsom Klæder, der tilhørte en anden Arrestant, og hvilke han iførte sig. Med disse Ting har han siden sneget sig, om Morgenen. den 18de, ud af Charlottenborgs Hovedport, og derpaa leiet en lukt Vogn, kiørt til Lyngbye og flere Steder i Nærheden. Da al muelig Leilighed til at komme ud af Landet strax var bleven ham afskaaren, er han den 19de næstefter vendt tilbage til Kiøbenhavn, og der paagrebet, samt igien indsat under stræng Bevogtning i Politie=Arresten. Under det over ham i den Anledning optagne Forhør har han tilstaaet Alt, ligesom ogsaa det betydeligste af det Stiaalne deels fandtes hos ham, deels af ham var nedlagt ved et Træe paa hiin Side Papiirsmøllen i Dyrehaugen, hvorfra det, i Følge hans Paaviisning, af Politiet er afhentet.